แวะไปทานไอศกรีมร้านนี้กันดูบ้าง
โดยส่วนตัวชอบคอนเซ็ปท์ร้าน บรรยากาศ และการตกแต่งที่ดูเรียบง่าย แต่เข้ากันดีกับการจัดวางและการเสิร์ฟไอศกรีม เมนูดูสวยงามน่าทานทุกอย่างเลยค่ะ การจัดจานเก๋ไก๋ทีเดียว มาดูรายการที่เราเลือกทานกันบ้างค่ะ

- แซนวิชเห็ดกระเทียม ทานร้อนๆก็กรอบนุ่ม ใช้ได้ค่ะ แต่ไม่ถึงกับอร่อยดึงดูดใจ แอบรู้สึกว่าแพงไปนิดด้วยค่ะกับราคา 100 บาท ไม่มีอะไรตกแต่งมาเลย มีแค่แซนวิชหั่นครึ่งมาเท่านั้นเอง
- แซนวิชหมูเทริยากิ ไม่ต่างกับจานเห็ดกระเทียมเท่าไรค่ะ คือไม่ได้อร่อยมากจนติดใจ รสกลางๆ ราคาเท่ากัน
- Milky cooler ถ้วยนี้เสิร์ฟมาพร้อมนมค่ะ ดูน่าทานดี แต่รสชาติที่ผสมนมลงไปแล้วมันเลยรสอ่อน ออกไปทางจืดๆค่ะ ไม่ค่อยว้าวเท่าไร ส่วนตัวคิดว่าไอศกรีมที่นี่ไม่ค่อยเข้มข้นเท่าไรนัก สำหรับไอศกรีมนมทั้งหลายค่ะ
- ไอศกรีมโรตีผลไม้ จานนี้อร่อยดีค่ะ โรตีกรอบนุ่มเป็นฐาน ทานกับไอศกรีมโยเกิร์ตเปรี้ยวนิดๆ และผลไม้หลากหลายที่จัดเสิร์ฟมาด้วยกันอร่อยค่ะ มีซอสคาราเมลมาด้วยแต่ซอสยังไม่หอมเท่าไรค่ะ แต่ก็ทานด้วยกันได้ไม่แย่ค่ะ
- Japanese passion จานนี้ดีไซน์น่ารักค่ะ มีวาฟเฟิลรองมา มีถั่วแดงกวน และเยลลี่ชาเขียวรสชาติโดยรวมก็ใช้ได้ค่ะ แต่อยากที่บอกตอนต้นค่ะว่าไอศกรีมนมทั้งหลายของที่นี่ยังไม่เข้มข้นเท่าไร แต่ถ้าเป็นพวกเชอร์เบท หรือโยเกิร์ตละก็ อร่อยใช้ได้เลยล่ะค่ะ 

ทานกัน 5 คน 625 บาทค่ะ
มีโอกาสก็ไปลองทาน ดูความสวยงามของการจัดเสิร์ฟนะคะ น่ารักดี ของหวานเวิร์คกว่าของคาวนะคะ